open-index/open-wikipedia-markdown huggingface dataset:
Citroën Type C4

Tο **Citroën Type C4** ήταν μεσαίο αυτοκίνητο που παρήχθη από τη γαλλική αυτοκινητοβιομηχανία Citroën, από τον Οκτώβριο του 1928 έως τον Σεπτέμβριο του 1932. Συνολικά κατασκευάστηκαν 121.000 αντίτυπα σειράς Type C4 στα 4 έτη παραγωγής του. Αντικατέστησε το Citroën Type B14 και αντικαταστάθηκε τον Οκτώβριο του 1932 από τις εκδοχές 8CV και 10CV του Citroën Rosalie.

## Συγγενικά μοντέλα
thumb|left|Citroën Type C4 Familiale Luxe του 1929.

Το Citroën Type C4 παρουσιάστηκε στο Σαλόνι Αυτοκινήτου του Παρισιού τον Οκτώβριο του 1928, ως ο επίσημος αντικαταστάτης του Citroën Type B14 και μπήκε στην παραγωγή μέσα στον ίδιο μήνα. Μάλιστα στο ίδιο Σαλόνι πρωτοπαρουσιάστηκε τότε και το ακόμα μεγαλύτερο Citroën Type C6, το οποίο ήταν αισθητικά πανομοιότυπο με το Type C4, αλλά έφερε πληρέστερο εξοπλισμό, μακρύτερο μπροστινό μέρος και, για πρώτη φορά στην ιστορία της Citroën, 6-κύλινδρο κινητήρα (διάταξης I6, δηλαδή 6-κύλινδρου σε σειρά) και θεωρείται ως το πρώτο, χρονολογικά, πολυτελές μοντέλο της Citroën. Οι ονομασίες C4 και C6 υποδήλωναν την ύπαρξη 4-κύλινδρου και 6-κύλινδρου κινητήρα αντίστοιχα.

Σημειωτέον ότι τα δύο αυτά μοντέλα αρχικά είχαν εισαχθεί ως **Type AC4** και **Type AC6**, ονομασίες που διατηρήθηκαν όμως μόνο για 1 έτος, καθώς με τη δεύτερη ανανέωσή τους, που έγινε τον Οκτώβριο του 1929 (η πρώτη είχε γίνει τον Μάιο του 1929), μετονομάστηκαν οριστικά σε Type C4 και Type C6 αντίστοιχα. Επίσης, είναι ιστορικά αξιοσημείωτο ότι οι ονομασίες αυτές χρησιμοποιήθηκαν και πάλι τον 21ο αιώνα στα Citroën C4 και Citroën C6, τα οποία όμως ανήκαν σε διαφορετικές κατηγορίες μεγέθους.

## Εκδοχές αμαξώματος
thumb|Ταξί Citroën Type C4 του 1929.
[thumb|upright|Το εξωτερικό [θερμόμετρο του Type C4 του 1930, το οποίο βρισκόταν στην κορυφή της γρίλιας, πάνω από το σήμα της Citroën.]]

Το Type C4 ήταν διαθέσιμο σε αρκετές εκδοχές αμαξώματος:

* Torpédo (σεντάν - το πιο συνηθισμένο)
* Berline Luxe
* Conduite Interieure Luxe
* Familiale Luxe
* Coupé de Ville
* Fourgonette (επαγγελματικό)
* Cabriolet 2-θέσιο (καμπριολέ)
* Cabriolet 4-θέσιο (καμπριολέ)
* Roadster 2-θέσιο
* Roadster 4-θέσιο
* Taxi. Ειδικότερα η έκδοση Taxi, σχεδιάστηκε από τον Αντρέ Σιτροέν εξ αρχής για τον σκοπό αυτό και κυκλοφόρησε επίσημα ως ταξί στο Παρίσι, όπως είχε συμβεί και με τις εκδόσεις ταξί των προκατόχων Citroën Type B12 και Citroën Type B14.

## Τεχνικά χαρακτηριστικά

## Βιβλιογραφία
* John Reynoolds, «André Citroën: The man and the motor car». Sutton Publishing, Gloucestershire, UK. 1996. ISBN 0-905778-32-4.
* Jacques Wolgensinger, «André Citroën», Lupetti, ISBN 88-85838-69-3.
* J.P. Foucault, «Le 90 ans de Citroën», Éditions Michel Lafon, ISBN 978-2-7499-1088-8.
* AA.VV. «Citroën 1919-2006 - La storia e i modelli», Editoriale Domus.
* Daniel Puiboube, «Un siècle d’automobile en France», Sélection du reader’s digest, 2000.
* Auto passion, no 73, octobre 1992.
* Rétro passion, no 127, avril 2001.
* Rétroviseur (ISSN 0992-5007), no 69.

## Εξωτερικοί σύνδεσμοι

* Αφιέρωμα στα Citroën Type C4 και Type C6 από το Citroënët (στα αγγλικά)

Type C4
Κατηγορία:Γαλλικά αυτοκίνητα
Άρης Γιαννακίδης

Ο **Αριστείδης Γιαννακίδης** του Αθανασίου (γεννήθηκε στην Κομοτηνή στις 3 Σεπτεμβρίου 1959) είναι Έλληνας πολιτικός και ο πρώτος αιρετός περιφερειάρχης Ανατολικής Μακεδονίας και Θράκης από την 1η Ιανουαρίου 2011 ως το 2014.

## Σπουδές
Σπούδασε στο Τμήμα Πολιτικών Επιστημών και Δημόσιας Διοίκησης του Παντείου Πανεπιστημίου Αθηνών. Κατά την περίοδο των σπουδών του ανέπτυξε έντονη συνδικαλιστική δράση. Είναι παντρεμένος με τη Σταυρούλα Γιαννακίδου και έχουν μία κόρη.

## Πολιτική καριέρα
### Τοπική Αυτοδιοίκηση ως το 2011
Στις εκλογές του 1994 και του 1998 εξελέγη νομαρχιακός σύμβουλος με το ΠΑΣΟΚ, έχοντας ήδη δραστηριοποιηθεί στον αγροτικό τομέα ως υπάλληλος της Ένωσης Αγροτικών Συνεταιρισμών Νομού Ροδόπης. Διετέλεσε αναπληρωτής του νομάρχη Ροδόπης για περίοδο 8 ετών. Το 2002 εξελέγη Νομάρχης Ροδόπης με τον συνδυασμό "Ενότητα-Δημιουργία-Προοπτική" και επανεξελέγη το 2006, με το συνδυασμό "Κοινωνική Συμμαχία".

### Περιφερειάρχης
Στις πρώτες περιφερειακές εκλογές του 2011, ο Άρης Γιαννακίδης, υποστηριζόμενος από το ΠΑΣΟΚ, εξελέγη περιφερειάρχης στο δεύτερο γύρο με ποσοστό 51,4% έναντι 48,5% για τον αντίπαλό του Γιώργο Παυλίδη από τη ΝΔ. Στις επόμενες περιφερειακές εκλογές το 2014, ο Γιαννακίδης ηττήθηκε στον δεύτερο γύρο από τον Παυλίδη, με ποσοστά 43,6 και 56,3% αντίστοιχα.

## Παραπομπές


Κατηγορία:Νομάρχες Ροδόπης
Κατηγορία:Περιφερειάρχες Ανατολικής Μακεδονίας και Θράκης
Κατηγορία:Πρόεδροι Περιφερειακών Παρατάξεων
Κατηγορία:Περιφερειακοί Σύμβουλοι ανά την Ελλάδα
Early Days: Best of Led Zeppelin Volume One

***Early Days: Best of Led Zeppelin Volume One*** είναι ο τίτλος της συλλογής τραγουδιών του βρετανικού χαρντ ροκ συγκροτήματος Led Zeppelin, η οποία κυκλοφόρησε τον Νοέμβριο του 1999 μέσω της δισκογραφικής εταιρείας "Atlantic Records".

Η συλλογή περιλαμβάνει τραγούδια από τα πρώτα τέσσερα στούντιο άλμπουμ του συγκροτήματος τα οποία κυκλοφόρησαν από το 1969 μέχρι το 1971. Η έκδοση του CD περιείχε και μία εκτέλεση του τραγουδιού "Communication Breakdown" για σουηδικό τηλεοπτικό δίκτυο, το 1969.

Η εμπορική επιτυχία της συλλογής ήταν αρκετά μεγάλη αφού βραβεύθηκε ως πλατινένιος δίσκος στις Ηνωμένες Πολιτείες, χρυσός στον Καναδά και ασημένιος στη Μεγάλη Βρετανία.

## Τραγούδια
1. Good Times Bad Times *(Bonham, Jones, Page)* – 2:482. Babe I'm Gonna Leave You *(Bredon, Page, Plant)* – 6:413. Dazed and Confused *(Page)* – 6:274. Communication Breakdown *(Bonham, Jones, Page)* – 2:295. Whole Lotta Love *(Bonham, Dixon, Jones, Page, Plant)* – 5:346. What Is and What Should Never Be *(Page, Plant)* – 4:447. Immigrant Song *(Page, Plant)* – 2:258. Since I've Been Loving You *(Jones, Page, Plant)* – 7:249. Black Dog *(Jones, Page, Plant)* – 4:5410. Rock and Roll *(Bonham, Jones, Page, Plant)* – 3:4111. The Battle of Evermore *(Page, Plant)* – 5:5212. When the Levee Breaks *(Bonham, Jones, Memphis Minnie, Page, Plant)* – 7:0813. Stairway to Heaven *(Page, Plant)* – 8:02

## Θέσεις τσαρτ
Επίσημη κυκλοφορία: 23 Νοεμβρίου 1999

## Βραβεία

* Ηνωμένο Βασίλειο (*BPI Certification*): Ασημένιο
* Ηνωμένες Πολιτείες (*RIAA Certification*): Πλατινένιο
* Καναδάς (*CRIA Certification*): Χρυσό

## Μέλη των Led Zeppelin
Οι μουσικοί οι οποίοι συμμετείχαν στα τραγούδια του *Early Days: Best of Led Zeppelin Volume One* ήταν οι εξής:

* Ρόμπερτ Πλαντ - φωνητικά, φυσαρμόνικα
* Τζίμι Πέιτζ - ηλεκτρική και ακουστική κιθάρα
* Τζον Πολ Τζόουνς - μπάσο, πλήκτρα
* Τζον Μπόναμ - τύμπανα

## Πηγές
* Allmusic review
* Sputnik Music review
* Βρετανικά τσαρτ
* Αμερικανικά τσαρτ
* Ελβετικά τσαρτ
* Αυστριακά τσαρτ
* Σουηδικά τσαρτ
* Φινλανδικά τσαρτ
* Ιαπωνικά τσαρτ

Κατηγορία:Δισκογραφία των Led Zeppelin
Latter Days: Best of Led Zeppelin Volume Two

**Latter Days: Best of Led Zeppelin Volume Two** είναι ο τίτλος της συλλογής τραγουδιών του βρετανικού χαρντ ροκ συγκροτήματος Led Zeppelin, η οποία κυκλοφόρησε το Μάρτιο του 2000 μέσω της δισκογραφικής εταιρείας "Atlantic Records".
Η συλλογή περιλαμβάνει τραγούδια από τα τέσσερα τελευταία στούντιο άλμπουμ που κυκλοφόρησε το συγκρότημα όσο βρισκόταν εν ζωή ο ντράμερ Τζον Μπόναμ και πιο συγκεκριμένα από το "*[[Houses of the Holy]]*" του 1973 μέχρι το "*[[In Through the Out Door]]*" του 1979. Η έκδοση του CD περιείχε μια βιντεοσκόπηση του τραγουδιού "*Kashmir*" από τη συναυλία τους στο Earls Court του Λονδίνου, το 1975.
Η εμπορική επιτυχία του άλμπουμ ήταν μικρότερη από αυτή του πρώτου CD με τα καλύτερα τραγούδια του συγκροτήματος που είχε κυκλοφορήσει λίγους μήνες νωρίτερα, αλλά δύο χρόνια αργότερα εκδόθηκε ένα διπλό CD το οποίο περιελάμβανε και τα δύο μέρη της συλλογής, γνωρίζοντας μεγάλη επιτυχία αφού έγινε πλατινένιο και στις δύο πλευρές του Ατλαντικού.

## Τραγούδια
1. **The Song Remains the Same** *(Page, Plant)* – 5:28
2. **No Quarter** *(Jones, Page, Plant)* – 6:59
3. **Houses of the Holy** *(Page, Plant)* – 4:01
4. **Trampled Under Foot** *(Jones, Page, Plant)* – 5:35
5. **Kashmir** *(Bonham, Page, Plant)* – 8:31
6. **Ten Years Gone** *(Page, Plant)* – 6:31
7. **Achilles Last Stand** *(Page, Plant)* – 10:22
8. **Nobody's Fault but Mine** *(Page, Plant)* – 6:27
9. **All My Love** *(Jones, Plant)* – 5:53
10. **In the Evening** *(Jones, Page, Plant)* – 6:49

## Θέσεις τσαρτ
***Latter Days: Best of Led Zeppelin Volume Two*** *(άλμπουμ)*

***Επίσημη κυκλοφορία: [[21 Μαρτίου]] [[2000]]***

## Μέλη των Led Zeppelin
Οι μουσικοί οι οποίοι συμμετείχαν στα τραγούδια του "*Latter Days: Best of Led Zeppelin Volume Two*" ήταν οι εξής:

**[[Ρόμπερτ Πλαντ]]** - *φωνητικά*, *φυσαρμόνικα*
**[[Τζίμι Πέιτζ]]** - *ηλεκτρική και ακουστική κιθάρα*
**[[Τζον Πωλ Τζόουνς (μουσικός)|Τζον Πωλ Τζόουνς]]** - *μπάσο*, *πλήκτρα*
**[[Τζον Μπόναμ]]** - *τύμπανα*

## Πηγές
* Allmusic review
* Sputnik Music review
* Βρετανικά τσαρτ
* Αμερικανικά τσαρτ

Κατηγορία:Δισκογραφία των Led Zeppelin
Baker Gurvitz Army

Οι **Baker Gurvitz Army** ήταν βρετανικό hard rock συγκρότημα το οποίο υπήρξε από το 1974 μέχρι το 1976, με βασικά μέλη τους αδελφούς Άντριαν και Πωλ Γκάρβιτζ και το ντράμερ Τζίντζερ Μπέηκερ.

## Βιογραφία
Τα πρώην στελέχη των Three Man Army, Άντριαν και Πωλ Γκάρβιτζ, μετά την ηχογράφηση του δίσκου "*Three Man Army 3*" στα τέλη του 1973 ο οποίος κυκλοφόρησε τριάντα χρόνια αργότερα, αποχώρησαν από το συγκρότημα τους και ένωσαν τις δυνάμεις τους με τον πρώην ντράμερ των Cream, Τζίντζερ Μπέηκερ, ο οποίος προερχόταν από τη διάλυση του συγκροτήματος του, Ginger Baker's Air Force.
Το 1974 κυκλοφόρησαν το πρώτο τους, ομώνυμο, άλμπουμ μέσω της "Repertoire" στην Αμερική και της "Vertigo" στην Ευρώπη, ανεβαίνοντας στο # 22 των βρετανικών τσαρτ και το # 140 των αντίστοιχων αμερικανικών. Στο δίσκο συμμετείχαν οι τραγουδίστριες Μάντελαϊν Μπελ, Λίζα Στράικ και Ροζέτα Χαϊτάουερ, όπως και ο Μπάρι Σεντ Τζον. Στις αρχές του 1975 περιόδευσαν για πρώτη φορά στη Μεγάλη Βρετανία, ενώ στις 21 Μαρτίου του 1975 έπαιξαν στη Νέα Υόρκη.
Την επόμενη χρονιά ακολούθησε το "*Elysian Encounter*" το οποίο κυκλοφόρησε μέσω της "Atco" στις Ηνωμένες Πολιτείες με τον Mr Snips στα φωνητικά. Το συγκρότημα ξεκίνησε να περιοδεύει τον Οκτώβριο του 1975 στη Μεγάλη Βρετανία, με τη συναυλία στο Ντέρμπι στις 21 Οκτωβρίου να ηχογραφείται και να κυκλοφορεί μέσα στη χρονιά με τον τίτλο "*Live In Derby '75*".
Το τρίτο και τελευταίο άλμπουμ του συγκροτήματος κυκλοφόρησε το 1976, με τίτλο "*Hearts On Fire*" χωρίς να καταφέρει να μπει είτε στα βρετανικά ή τα αμερικανικά τσαρτ.
Το συγκρότημα διαλύθηκε εκείνη τη χρονιά λόγω του θανάτου του μάνατζερ τους.
Μετά τη διάλυση τους, κυκλοφόρησαν δύο ζωντανά ηχογραφημένα άλμπουμ, το "*Live Live Live*" το 2005 και το "*Still Alive*" το 2008.

## Στούντιο Δίσκοι

## Πηγές
* Ginger Baker archive
* Allmusic
* Δισκογραφία 
* Βρετανικά τσαρτ
* Αμερικανικά τσαρτ

Κατηγορία:Αγγλικά hard rock συγκροτήματα
I'm with You Sessions

Το **[https://redhotchilipeppers.warnerbrosrecords.com/ I'm with You Sessions] ** είναι μία συλλογή από εννιά singles, με τραγούδια που προέκυψαν από την ηχογράφηση του I'm with You.
Παραγωγός είναι ο Rick Rubin. Κάθε single έχει ένα a-side και ένα b-side. Τα single θα κυκλοφορήσουν σε ψηφιακή μορφή και σε μορφή επτάιντσου βινυλίου.
Το εξώφυλλο σχεδιάστηκε από τον Kelsey Brookes  και κάθε single έχει ένα μέρος του συνολικού σχεδίου. Κάθε οπισθόφυλλο έχει στίχους γραμμένους από τον Anthony Kiedis.

## Τραγούδια
### Strange Man/Long Progression

Κυκλοφορία: 14 Αυγούστου 2012

### Magpies on Fire/Victorian Machinery

Κυκλοφορία: 11 Σεπτεμβρίου 2012

### Never Is a Long Time/Love of Your Life

Κυκλοφορία: 2 Οκτωβρίου 2012

### The Sunset Sleeps/Hometown Gypsy

Κυκλοφορία : 6 Νοεμβρίου 2012

### Pink as Floyd/Your Eyes Girl

Κυκλοφορία: 4 Ιανουαρίου 2013

### In Love Dying

Κυκλοφορία: 1 Φεβρουαρίου 2013

### Catch My Death/How It Ends

Κυκλοφορία : 23 Ιουλίου 2013

### This Is the Kitt/Brave From Afar

Κυκλοφορία : 23 Ιουλίου 2013

### Open/Close/Hanalei

Κυκλοφορία: 23 Ιουλίου 2013

## Σημειώσεις

Τα πρώτα οκτώ τραγούδια κυκλοφόρησαν μαζί με την αυστραλιανή έκδοση του I'm with You.
Ο πρώτος δίσκος ήταν το I'm with You και ο δεύτερος τα "Strange Man", "Long Progression" , "Magpies on Fire", "Victorian Machinery", "Never Is a Long Time", "Love of Your Life" ,"The Sunset Sleeps" και "Hometown Gypsy".

Κατηγορία:Δισκογραφία των Red Hot Chili Peppers
Κατηγορία:Άλμπουμ του 2012
Κατηγορία:Άλμπουμ του 2013
Κατηγορία:Άλμπουμ με παραγωγή από τον Ρικ Ρούμπιν
Ματίας Καρδάσιο

Ο **Ματίας Αδόλφο Καρδάσιο** ισπανικά: *Mathias Adolfo Cardaccio Agluich* (γεννήθηκε στις 2 Οκτωβρίου 1987 στο Μοντεβιδέο) είναι Ουρουγουανός ποδοσφαιριστής που αγωνίζεται στην Κόλο-Κόλο & Κόλο Κόλο Β στην Χιλιανή Πρεμιέρα Ντιβιζιόν και ήταν διεθνής με την Εθνική Ουρουγουάης.

## Βιογραφικά στοιχεία
Ο Ματίας γεννημένος στο Μοντεβιδέο είναι επίσης του Ουρουγουανού παλιού ποδοσφαιριστή Χόρχε Ντάνιελ Καρδάσιο, που έχει παίξει στην Νασιονάλ Μοντεβιδέο.

## Πηγές
*Προφίλ στο national-football-teams

Κατηγορία:Ουρουγουανοί ποδοσφαιριστές
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Κόλο-Κόλο
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ουρουγουάης
Κατηγορία:Ποδοσφαιριστές Μπάνφιλντ
Κατηγορία:Ποδοσφαιριστές Κλουμπ Νασιονάλ ντε Φούτμπολ
Κατηγορία:Ποδοσφαιριστές Λοντρίνα Εσπόρτε Κλούμπε
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Κόλο-Κόλο Β
Κατηγορία:Ποδοσφαιριστές Ντεφενσόρ Σπόρτινγκ Κλουμπ
Φερνάντο Ουσέρο

Ο **Φερνάντο Ουσέρο Τολεδάνο** (ισπανικά: *Fernando Usero Toledano*), γεννημένος στις 27 Μαρτίου 1984 στο Μπραθατόρτας, είναι Ισπανός ποδοσφαιριστής που αγωνίζεται στην πορτογαλική Μιραντές.

Κατηγορία:Ποδοσφαιριστές Μάλαγα ΚΦ
Κατηγορία:Ποδοσφαιριστές Αστέρα Τρίπολης
Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πολιδεπορτίβο Εχίδο
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές ΑΝ Αλκορκόν
Κατηγορία:Ποδοσφαιριστές Ατλέτικο Μαλαγκένιο
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Σούπερ Λιγκ Ελλάδας
Διοξείδιο του ξένου

To **διοξείδιο του ξένου** ή **ξενοδιοξείδιο** είναι μια χημική ένωση του ξένου και του οξυγόνου, με χημικός τύπο XeO2, που συντέθηκε (για πρώτη φορά) το 2011. Συντέθηκε με υδρόλυση του τετραφθοριούχου ξένου, που έγινε στους 0&nbsp;°C με νερό που περιείχε και 2 mole/lit θειικό οξύ.

## Δομή

Το διοξείδιο του ξένου έχει μια επεκτεινόμενη (αλυσιδωτά ή σε δίκτυο) δομή στην οποία το ξένο και το οξυγόνο έχουν αριθμούς συναρμογής τέσσερα (4) και δύο (2), εναλλασόμενα. Η μοριακή γεωμετρία του ως προς το ξένο είναι επίπεδη τετραγωνική, που είναι σύμφωνη με τη θεωρία VSEPR για τέσσερεις (4) συναρμωτές και δυο (2) μονήρη ζεύγη ηλεκτρονίων (δηλαδή AX4E2 διαμόρφωση της θεωρίας VSEPR).

Επιπρόσθετα, η ύπαρξη ενός μορίου με τύπο XeO2 προβλέφθηκε από μια *«ab initio»* μέθοδο της κβαντικής χημείας, αρκετά νωρίτερα από την πρώτη παραγωγή της ένωσης, από τους Ρύκκο (*Pyykkö*) και Ταμ (*Tamm*), αλλά αυτοί οι ερευνητές δεν είχαν πάρει υπόψη την επεκτεινόμενη δομή.

## Ιδιότητες

Στις «συνηθισμένες συνθήκες», δηλαδή θερμοκρασία 25&nbsp;°C και πίεση 1 atm, tο διοξείδιο του ξένου είναι ένα κίτρινο προς το πορτοκαλί στερεό. Είναι μια ασταθής ουσία, με ημιζωή περίπου δύο (2) λεπτά, που μετατρέπεται σε τριοξείδιο του ξένου και αέριο ξένο. Η ταυτότητα και η δομή του επιβεβαιώθηκαν με ψύξη στους −78&nbsp;°C, οπότε η διάσπαση της ένωσης επιβραδύνεται αρκετά, ώστε να είναι εφικτή η πραγματοποίηση φασματοσκοπίας Raman.

## Παραπομπές και παρατηρήσεις


Κατηγορία:Ενώσεις ξένου
Κατηγορία:Οξείδια
Τίτος (αποσαφήνιση)

Με το όνομα **Τίτος** μπορεί να αναφέρονται τα λήμματα :

*Το αντρικό όνομα Τίτος, που εορτάζει στις 2 Απριλίου και στις 25 Αυγούστου.

## Στην αρχαία εποχή
*Τίτος Λουκρήτιος Κάρος,  (98-94 π.Χ. - 55-53 π.Χ.), Ρωμαίος ποιητής και φιλόσοφος.  
*Τίτος Λίβιος, (64 π.Χ .- 17 μ.Χ ), Ρωμαίος ιστορικός.
*Τίτος Φλάβιος Βεσπασιανός, (9 - 79), Ρωμαίος αυτοκράτορας.
*Τίτος (34 - 89), αυτοκράτορας της Ρώμης.
*Τίτος Κλαύδιος Ρούφος (1ος αιώνας μ.Χ.), αρχαίος Έλληνας ολυμπιονίκης στο παγκράτιο.
*Τίτος Φλάβιος Κλήμης, (1ος & 2ος αιώνας μ.Χ.), φιλόσοφος.
*Τίτος Ιούλιος Σέπτιμος Ιουλιανός, (2ος αιώνας), αρχαίος Έλληνας Ολυμπιονίκης.
*Επίσκοπος Βυζαντίου Τίτος, (3ος αιώνας μ.Χ.).
*Τίτος Όουτς, (17ος αιώνας), κληρικός.

## Στη σύγχρονη εποχή

*Τίτος Μαγιορέσκου (1840-1917), Ρουμάνος πολιτικός,
*Μητροπολίτης Κρήτης Τίτος Β΄ (1859 - 1933), ιεράρχης.
*Τίτος Ξηρέλλης (1897 - 1985), συνθέτης.
*Τίτος Βανδής (1917 - 2003), Έλληνας ηθοποιός.
*Τίτος Πατρίκιος (1928 -  ), Έλληνας ποιητής.
*Τίτος Καλλίρης (1934 -2013), Έλληνας κιθαρίστας.
*Τίτος Μυλωνόπουλος (1949 -2010), Έλληνας εκδότης.

## Δείτε επίσης
* Τίτο
Red Hot Chili Peppers Official Bootlegs

Τα **Red Hot Chili Peppers "Official" Bootlegs** είναι μία σειρά από live εμφανίσεις από τους Red Hot Chili Peppers. Ηχογραφήθηκαν κατά τη διάρκεια της I'm with You Tour (2011-2013) και της 2013–2014 Tour (2013-2014). Τα άλμπουμ είναι διαθέσιμα στην ιστοσελίδα Live Chili Peppers σε μορφή MP3 ($9.95), ALAC και FLAC ($12.95). Κάθε σόου θα είναι διαθέσιμο 72 ώρες μετά από την προγραμματισμένη εμφάνιση.

Η μπάντα κυκλοφόρησε επίσης 2 δωρεάν EP 5 τραγουδιών ονόματι 2011 Live EP, στις 29 Μαρτίου 2012, και 2012-13 Live EP, την 1η Ιουλίου του 2014. 

## Official Bootlegs

Κατάλογος διαθέσιμων εμφανίσεων

## Εξωτερικοί σύνδεσμοι
Η εμφάνισή τους στην Ελλάδα

Κατηγορία:Δισκογραφία των Red Hot Chili Peppers
Λαύρος Σκούρλα

Ο **Μητροπολίτης Λαύρος** (κατά κόσμον **Βασίλι Μιχάιλοβιτς Σκούρλα**, , ; 1 Ιανουαρίου 1928, Λαντομίροβα, Τσεχοσλοβακία - 16 Μαρτίου 2008, Τζόρντανβιλ, Νέα Υόρκη) ήταν Ρουθηνός επίσκοπος, μητροπολίτης και πρωθιεράρχης της Ρωσικής Ορθόδοξης Εκκλησίας της Διασποράς, καθώς και μητροπολίτης Ανατολικής Αμερικής και Νέας Υόρκης.

## Βιογραφικά στοιχεία
Γεννήθηκε στη Λαντομίροβα της Τσεχοσλοβακίας (σήμερα Σλοβακία) από ρουθηνική οικογένεια. Το 1939 και σε ηλικία 11 ετών, εντάχθηκε στην αδελφότητα του μοναστηριού του Αγίου Ιώβ του Ποτσάεφ κοντά στη Λαντομίροβα όπου ολοκλήρωσε τις εγκύκλιες σπουδές του.

Το 1946 μετέβη μαζί με την αδελφότητα του μοναστηριού στο Τζόρντανβιλ της πολιτείας της Νέας Υόρκης των Ηνωμένων Πολιτειών. Εκεί εντάχθηκε στην Ρωσική Εκκλησία της Διασποράς και εκάρη μοναχός στο μοναστήρι της Αγίας Τριάδος στις 19 Μαρτίου 1948. Στις 14 Ιανουαρίου 1950 χειροτονήθηκε διάκονος και στις 27 Ιουνίου 1954 πρεσβύτερος. Στις 17 Απριλίου 1966 έλαβε το οφίκιο του αρχιμανδρίτη.

Στις 13 Αυγούστου 1967 χειροτονήθηκε τιτουλάριος επίσκοπος Μανχάταν και βοηθός της Επισκοπής Ανατολικής Αμερικής. Αργότερα διετέλεσε Αρχιγραμματέας της Ιεράς Συνόδου. Στις 18 Ιουλίου 1976 τοποθετήθηκε τοποτηρητής της Επισκοπής Τριάδος και Συρακουσών και στις 12 Οκτωβρίου 1976 εξελέγη επίσκοπος Τριάδος και Συρακουσών. Στις 20 Οκτωβρίου 1981 προήχθη σε Αρχιεπίσκοπο.

Στις 27 Οκτωβρίου 2001 εξελέγη μητροπολίτης Ανατολικής Αμερικής και Νέας Υόρκης, που είναι θέση προκαθημένου της Ρωσικής Εκκλησίας της Διασποράς. Τον Μάιο του 2007 ευτύχησε να ζήσει την επανένωση της Ρωσικής Εκκλησίας της Διασποράς με το Πατριαρχείο Ρωσίας. Πέθανε στις 16 Μαρτίου 2008 στο μοναστήρι της Αγίας Τριάδος στο Τζόρντανβιλ της Νέας Υόρκης, όπου εκεί είναι θαμμένοι όλοι προκάτοχοι του.

## Πηγές
* Ιστοσ. Ρομφαία-Romfea.gr, Εκοιμήθη ο Μητροπολίτης Λαύρος σε ηλικία 80 ετών, Ανακτήθηκε στις 17 Απριλίου 2013.
* Ιστοσ. Ρομφαία-Romfea.gr, Κηδεύτηκε ο μακαριστός Μητροπολίτης Λαύρος, Ανακτήθηκε στις 17 Απριλίου 2013.

## Παραπομπές


Κατηγορία:Ρωσική Ορθόδοξη Εκκλησία
Κατηγορία:Σλοβάκοι κληρικοί
Μελάνθιο

Με την ονομασία **Μελάνθιο**, μπορεί να εννοούμε ένα από τους οικισμούς:
* Μελάνθιο Καστοριάς, ορεινός οικισμός του νομού Καστοριάς 29 χλμ. ΝΔ της πόλης
* Μελάνθιο Κιλκίς, ορεινός οικισμός του νομού Κιλκίς 23 χλμ. ΝΑ της πόλης

επίσης, μπορεί να εννοούμε το γένος του φυτού:
* Μελάνθιον (φυτό) *(Nigella)*.
Μπάνγκα

Το **Μπάνγκα** (ινδονησιακά: *Bangka*) είναι νησί της Ινδονησίας. Με έκταση 11.910 χλμ² είναι το 68ο μεγαλύτερο νησί στον κόσμο. Η μεγαλύτερη πόλη είναι η  Pangkal Pinang με  134.082 κατοίκους το 2005.

Κατηγορία:Νησιά της Ινδονησίας
Μπελίτουνγκ

Το **Μπελίτουνγκ** (ινδονησιακά: *Belitung*) είναι νησί της Ινδονησίας. Έχει έκταση 4.478 χλμ² και μεγαλύτερη πόλη του νησιού είναι η Tanjung Pandan.

## Εξωτερικοί σύνδεσμοι
* 

Κατηγορία:Νησιά της Ινδονησίας
Γιάννης Αηδονόπουλος

Ο **Γιάννης Αηδονόπουλος** (1916 - Νοέμβριος 1944) ήταν Έλληνας ποιητής, μεταφραστής έργων συγγραφέων (Πούσκιν, Λέρμοντοφ) και συγγραφέας. Έγραψε διηγήματα και επηρεάστηκε από τον Τέλλο Άγρα, με τον οποίο ήταν φίλοι. 

Έγραψε συλλογή διηγημάτων με τίτλο "Ο Έβδομος ουρανός" και άλλα ρομαντικά έργα. Στο έργο του διακρίνουμε επίσης πεσιμιστική διάθεση.

## Βιογραφία
Γεννήθηκε στο Αρχασόν της Ρωσίας. Εγκαταστάθηκε αργότερα στην Αθήνα και επιδόθηκε στην ποίηση. Ήταν διευθυντής του λογοτεχνικού περιοδικού "Αργώ". Κατά τη δικτατορία του Ιωάννη Μεταξά υπέστη διώξεις. 

Υπηρέτησε ως ημιονηγός στον Πόλεμο του 1940 και πέθανε από τις κακουχίες της Κατοχής το 1944 μετά την απελευθέρωση της Ελλάδας από τους Γερμανούς κατακτητές.

## Επιλεγμένα έργα
**Ειδύλλια* (1937)
**Δύο Ρώσοι ρομαντικοί* (1939)
**Ο έβδομος ουρανός* (1943)

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κάρμεν (όνομα)

Το όνομα **Κάρμεν** (Carmen) είναι ένα γυναικείο αλλά και ανδρικό όνομα, που προέρχεται από την Ιταλία και την Ισπανία. Φέρεται να έχει δύο διάκριτες ετυμολογήσεις (ρίζες), που αλληλοεπηρεάσθηκαν και έδρασαν αλληλοενισχυτικά. Η πρωταρχική είναι μια υποκοριστική παραλλαγή του ονόματος *[[Κάρμελ]]* (ιταλ.) / *Καρμέλο* (ισπαν.), το οποίο προέρχεται από την εβραϊκή φράση *karm-el* = «αμπελώνας του Θεού», γνωστή ως η ονομασία (εξελληνισμένα) του όρους Κάρμηλος.

Η δεύτερη χρονικά ετυμολόγηση είναι από τη λατινική λέξη *carmen*, που σημαίνει «τραγούδι», «μελωδία» ή «ποίημα», γνωστό από τα *[[Κάρμινα Μπουράνα]]* (στον πληθυντικό). Το όνομα της ρωμαϊκής θεότητας Καρμέντα βασίζεται σε αυτή τη λέξη.

Στην αγγλική γλώσσα το όνομα Κάρμεν είναι γυναικείο και ανδρικό, ενώ στην ιταλική και στην ισπανική είναι γενικώς γυναικείο.

## Το ισπανικό όνομα
Ως ισπανικό βαφτιστικό όνομα, αποτελεί συνήθως μέρος σύνθετων θρησκευτικών ονομάτων, όπως τα *María del Carmen*, *Nuestra Señora del Carmen* (= «Παναγία του Κάρμεν») και *Virgen del Carmen* (η Παναγία του Όρους Κάρμηλος), που προέρχονται από το όραμα της Παναγίας στις 16 Ιουλίου 1251 που είδε ο Σίμων Στοκ, επικεφαλής του Τάγματος των Καρμηλιτών.

## Πρόσωπα με το όνομα Κάρμεν
* Κάρμεν Αργκεντσιάνο (γενν. 1943), Αμερικανός ηθοποιός
* Κάρμεν Ελέκτρα (γενν. 1972), Αμερικανίδα ηθοποιός, μοντέλο και τραγουδίστρια-χορεύτρια
* Κάρμεν Λουβάνα, Αμερικανίδα πορνοστάρ
* Κάρμεν ΜακΡέι (1920-1994), Αμερικανίδα τραγουδίστρια της τζαζ
* Κάρμεν Μιράντα (1909-1955), Βραζιλιάνα τραγουδίστρια και ηθοποιός
* Κάρμεν Περέιρα (γενν. 1937), πολιτικός από τη Γουινέα-Μπισσάου
* Κάρμεν Ρουγγέρη, Ελληνίδα ηθοποιός
* Μαρία ντελ Κάρμεν Μπουσάδα ντε Λάρα (1940-2009), Ισπανίδα που έγινε η μεγαλύτερη σε ηλικία μητέρα στον κόσμο

Καρμεν
Κατηγορία:Γυναικεία ονόματα
Σαλάτα

thumb|250px|Παράδειγμα σαλάτας
Η **σαλάτα** είναι έδεσμα που αποτελείται από ετερογενή υλικά, όπως ωμά ή βρασμένα λαχανικά, ζυμαρικά, κομμάτια κρέατος, τόνου κ.λπ. με προσθήκη αρτυματικού, π.χ. λάδι, ξύδι, αλάτι, ή σάλτσας. Συχνά σερβίρεται ως ορεκτικό ή συμπληρωματικό του κυρίως φαγητού. Σερβίρεται συνήθως κρύα, αν και κάποιες πατατοσαλάτες σερβίρονται ζεστές.

Η λέξη χρησιμοποιείται επίσης μεταφορικά στην έκφραση «τα κάνω σαλάτα» δηλαδή, προκαλώ μπέρδεμα ή αποτυγχάνω παταγωδώς.


Κατηγορία:Εκφράσεις
Chunsoft

**Chunsoft** (ιαπωνικά: チュン ソフト, Χέπμπορν: Chunsofuto) είναι ιαπωνική εταιρεία βιντεοπαιχνιδιών που ειδικεύεται στα βιντεοπαιχνίδια ρόλων. Ιδρύθηκε το 1984 από τον Κοΐτσι Νακαμούρα, σχεδιαστή βιντεοπαιχνιδιών της Enix. Είναι περισσότερο γνωστή για την δημιουργία της σειράς *[[Mystery Dungeon]]*, τα πέντε πρώτα παιχνίδια της σειράς *[[Dragon Quest]]* και τη σειρά βιντεοπαιχνιδιών περιπέτειας *[[Sound Novels]]*. Τον Απρίλιο του 2012, η εταιρεία συγχωνεύθηκε με την ιαπωνική εταιρεία προγραμματισμού βιντεοπαιχνιδιών Spike, και μετονομάστηκε σε Spike Chunsoft. 

Το όνομα της εταιρείας προέρχεται από τον Chun, ένα χαρακτήρα που εμφανίστηκε στο πρώτο βιντεοπαιχνίδι της Enix, *[[Door Door]]*. 

## Εξωτερικοί σύνδεσμοι
*  
* Η Chunsoft στο IGN  

Κατηγορία:Εταιρείες ανάπτυξης βιντεοπαιχνιδιών
Κατηγορία:Εταιρείες βιντεοπαιχνιδιών της Ιαπωνίας
Τέσσερις Αλληγορίες (Μπελίνι)

Οι **Τέσσερις αλληγορίες του Μπελίνι** είναι μια σειρά τεσσάρων μικρών πινάκων που φιλοτέχνησε ο Μπελίνι, κατά τη διάρκεια της Ιταλικής Αναγέννησης, που εκτίθενται στην Πινακοθήκη της Ακαδημίας (Βενετία).

## Περιγραφή
Οι πίνακες αυτοί αποτελούν ένα σπάνιο είδος στη δημιουργία του Μπελίνι.

* Η επιμονή απεικονίζεται σε μια σύνθεση που δείχνει ένα ενάρετο πολεμιστή στον οποίο, ο Βάκχος πάνω σε άρμα που σύρεται από μικρά παιδιά, προσφέρει με δελεαστικό τρόπο φρούτα από ένα πλεκτό πανέρι.
* Στην δεύτερη ζωγραφιά, η γυναικεία μορφή πάνω σε μια βάρκα που περιβάλλεται από ερωτιδείς και κρατά μεγάλη σφαίρα, ερμηνεύτηκε άλλοτε ως Μελαγχολία και άλλοτε ως ευμετάβλητη Τύχη. Η σφαίρα θα μπορούσε πράγματι να παραπέμπει στην αστάθεια, χαρακτηριστικό της Τύχης.
* Το αλληγορικό θέμα της τρίτης σκηνής είναι μια γυμνή γυναίκα όρθια πάνω σε ένα βάθρο, που κρατά έναν κυρτό καθρέπτη όπου αντανακλάται το πρόσωπο του πιθανού παραγγελιοδότη. Ο καθρέπτης χαρακτηρίζει τη Σύνεση ή τη Ματαιοδοξία.
* Στο τέταρτο πίνακα το ψεύδος αποδίδεται μ΄ ένα άνθρωπο, που εκκολάπτεται από ένα κέλυφος (σύμβολο της κομπίνας και τους ψεύδους) με σπείρες φιδιού σύμβολο της συκοφαντίας που υποβαστάζεται από ένα άνθρωπο, να επιτίθεται σε ερημίτη.

## Παραπομπές


Τεσσερις Αλληγοριες Μπελινι
Τριχλωριούχο πλουτώνιο

Το **Τριχλωριούχο Πλουτώνιο** είναι η χημική ένωση με τον τύπο PuCl3.
## Κρυσταλλική Δομή
Τα άτομα του πλουτωνίου στο κρυσταλλικό PuCl3 είναι , και η δομή είναι τριγωνική πρισματική .

## Ασφάλεια
Όπως όλες οι ενώσεις του πλουτωνίου, υπόκειται σε έλεγχο στο πλαίσιο της Πυρηνικής Συνθήκης περί μη Διάδοσης.

## Παραπομπές


Κατηγορία:Ανόργανες ενώσεις χλωρίου
Κατηγορία:Ενώσεις πλουτωνίου
Strintzis Ferries

thumb|To F/B Κεφαλονιά
Η **Strintzis Ferries** ήταν ναυτιλιακή Εταιρεία η οποία ιδρύθηκε το 2003 από τους αδελφούς Παναγή και Γεράσιμο Στρίντζη. Η έδρα της ήταν το λιμάνι του Πειραιά και τα κεντρικά της γραφεία βρισκόταν στο Μαρούσι. Το λογότυπο της και τα σινιάλα των πλοίων της είχαν το αρχικό γράμμα Σ το οποίο συμβόλιζε το αρχικό γράμμα της λέξης Strintzis.

## Στόλος

## Ιστορία
Οι δραστηριότητες της εταιρίας στην ακτοπλοΐα ξεκίνησαν με τη δρομολόγηση του πλοίου F/B Επτάνησος στη γραμμή Κυλλήνης - Κεφαλονιάς τον Αύγουστο του 2003, και επεκτάθηκε τον Νοέμβριο του 2004, με τη δρομολόγηση του F/B *Κεφαλονιά* στη γραμμή Πάτρα - Σάμη - Ιθάκη.

Τα δρομολόγια της εταιρείας στη γραμμή Πάτρα-Σάμη-Ιθάκη σταμάτησαν στις 31/10/2012 όταν η Strintzis Ferries ανέστειλε της δραστηριότητες της σε όλα της τα δρομολόγια. Από τις 2 Νοεμβρίου 2012 την εταιρεία διαδέχτηκε η Ionian Ferries και στη γραμμή Πόρος-Κυλλήνη και στην γραμμή Πάτρα-Σάμη-Ιθάκη.

## Παραπομπές


Κατηγορία:Ελληνικές ναυτιλιακές επιχειρήσεις
Κατηγορία:Ναυτιλιακές επιχειρήσεις
Ιλαρίων Καπράλ

Ο **Μητροπολίτης Ιλαρίων** (κατά κόσμον **Ίγκορ Αλεξέγιεβιτς Καπράλ**, ; γενν. στη Σπίριτ Ρίβερ, Αλμπέρτα, Καναδά, 6 Ιανουαρίου 1948 - 16 Μαΐου 2022) ήταν μητροπολίτης και πρωθιεράρχης της Ρωσικής Ορθόδοξης Εκκλησίας εκτός Ρωσίας, καθώς και μητροπολίτης Ανατολικής Αμερικής και Νέας Υόρκης.

## Βιογραφικά στοιχεία
Ο Ιγκόρ Καπράλ γεννήθηκε στις 6 Ιανουαρίου 1948 στο Σπίριτ Ρίβερ του Καναδά σε οικογένεια μεταναστών από του Κυβερνείου Βολίν.

Το 1972 αποφοίτησε από το Θεολογικό Σεμινάριο του Τζώρντανβιλ στις Η.Π.Α. Εντάχθηκε στην Ρωσική Ορθόδοξη Εκκλησία εκτός Ρωσίας και στις 2 Δεκεμβρίου 1974 εκάρη μοναχός.

Διάκονος χειροτονήθηκε στις 4 Δεκεμβρίου 1975 και Πρεσβύτερος το Σάββατο του Λαζάρου 1976. Το ίδιο έτος αποφοίτησε από το Πανεπιστήμιο των Συρακουσών έχοντας λάβει το πτυχίο της Σλαβικής Φιλολογίας.

Στις 10 Δεκεμβρίου 1984 χειροτονήθηκε Επίσκοπος Μανχάταν, βοηθός επίσκοπος της Επισκοπής Ανατολικής Αμερικής. Ανέλαβε τις ενορίες της Πενσυλβανίας και ταυτόχρονα υπηρέτησε ως Γραμματέας της Ιεράς Συνόδου. Το 1995 του δόθηκε ο τίτλος του Επισκόπου Βασιγκτώνος με διαμονή στη Νέα Υόρκη.

Εξαιτίας όμως των ανωμαλιών που προέκυψαν στη διοίκηση των ενοριών της Αυστραλίας μετά την κοίμηση του Αρχιεπισκόπου Παύλου εξελέγη στις 20 Ιουνίου 1996 Αρχιεπίσκοπος Σίδνεϊ και Αυστραλίας-Νέας Ζηλανδίας.

Στις 12 Μαΐου 2008 εξελέγη Μητροπολίτης Ανατολικής Αμερικής και Νέας Υόρκης. Η εκλογή επικυρώθηκε από την Ιερά Σύνοδο του Πατριαρχείου Ρωσίας στις 14 Μαΐου 2008. Παραμένει επίσης  προσωρινά κυβερνήτης της Επαρχίας της Αυστραλίας και της Νέας Ζηλανδίας. Εκοιμήθη στις 16 Μαΐου 2022.

## Πηγές
* ΕΤΟΣ 2007 Ε. ΠΑΤΡΙΑΡΧΕΙΟΝ ΡΩΣΙΑΣ
* METROPOLITAN HILARION
* Иларион, митрополит Восточно-Американский и Нью-Йоркский, Первоиерарх Русской Зарубежной Церкви (Капрал Игорь Алексеевич)
* Η Ρωσική Εκκλησία γιόρτασε την πενταετία της επανένωσής της (ΦΩΤΟ)

Κατηγορία:Ρωσική Ορθόδοξη Εκκλησία
Νίκος Καρούλιας

Ο **Νίκος Καρούλιας** (Σάμος, 25 Μαΐου 1953) είναι Έλληνας πρώην διεθνής ποδοσφαιριστής, ο οποίος αγωνιζόταν ως αριστερός αμυντικός και μετέπειτα προπονητής.

## Καριέρα ποδοσφαιριστή
### Σε συλλογικό επίπεδο
Ξεκίνησε το ποδόσφαιρο στις ακαδημίες της ΑΕΚ και την περίοδο 1973-74 προωθήθηκε στην πρώτη ομάδα των "κιτρινόμαυρων". Το καλοκαίρι του 1976 έμεινε ελέυθερος από την ΑΕΚ και μεταπήδησε στον Απόλλωνα Αθηνών, όπου και παρέμεινε για τέσσερα χρόνια.

Το μεγάλο άλμα στην καριέρα του το πραγματοποίησε το καλοκαίρι του 1980 όταν μεταγράφηκε στον Παναθηναϊκό. Στο "τριφύλλι" αγωνίστηκε μέχρι το 1988, όταν και σε ηλικία 34 ετών κρέμασε τα ποδοσφαιρικά του παπούτσια.

Διακρίθηκε για το ψυχωμένο παιχνίδι του, ενώ κορυφαία στιγμή της καριέρας του ήταν η συμμετοχή του ως βασικός στην ομάδα του Παναθηναϊκού που έφτασε μέχρι τα ημιτελικά του κυπέλλου Πρωταθλητριών την περίοδο 1984-85.

### Στην εθνική Ελλάδας
Αγωνίστηκε για πρώτη φορά με την Ελλάδα στις 14 Οκτωβρίου 1981, στον εντός έδρας αγώνα με τη Δανία (2-3), για τα προκριματικά του Μουντιάλ 1982. Συμμετείχε συνολικά σε 31 αγώνες, επιτυγχάνοντας 1 τέρμα.

## Καριέρα προπονητή
Μετά το ποδόσφαιρο ακολούθησε καριέρα προπονητή, με σημαντικότερη στιγμή του το πέρασμά του από τον πάγκο του Παναθηναϊκού το 1997, ενώ έχει εργαστεί επίσης σε αρκετούς ελληνικούς αλλά και κυπριακούς συλλόγους, μεταξύ των οποίων οι Αθηναϊκός, Παναργειακός,  Ολυμπιακός Λευκωσίας, Ανόρθωση Αμμοχώστου (1996-97), Προοδευτική (2000), Καλλιθέα (2000-01) και Απόλλων Σμύρνης (2010-11).

## Τίτλοι
* **2 [[Πρωτάθλημα Ελλάδας ποδοσφαίρου ανδρών|Πρωταθλήματα Ελλάδας]]:** 1984, 1986
* **4 [[Κύπελλο Ελλάδας (ποδόσφαιρο ανδρών)|Κύπελλα Ελλάδας]]:** 1982, 1984, 1986, 1988
* **[[ΟΥΕΦΑ Τσάμπιονς Λιγκ|Ημιτελικός Κυπέλλου Πρωταθλητριών]]**: 1985

## Παραπομπές


## Πηγές
* Η καριέρα του Νίκου Καρούλια στο National Football Teams
* Το προφίλ του Νίκου Καρούλια στο transfermarkt
* Ο Νίκος Καρούλιας στο soccerway

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Ελλάδος
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Παναθηναϊκού
Κατηγορία:Προπονητές ποδοσφαίρου Προοδευτικής
Κατηγορία:Προπονητές ποδοσφαίρου Γ.Σ. Καλλιθέας
Κατηγορία:Προπονητές ποδοσφαίρου Αθηναϊκού
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Ανόρθωσης
Κατηγορία:Προπονητές ποδοσφαίρου Ολυμπιακού Λευκωσίας
Τουρκικές δραματικές σειρές

Οι **τουρκικές δραματικές σειρές** () είναι πολύ δημοφιλείς στην Τουρκία και είναι ένα από τα πιο δυναμικά εξαγωγικά προϊόντα της χώρας, τόσο σε όρους κέρδους όσο και δημοσίων σχέσεων.  Η βιομηχανία των δραματικών σειρών έχει παίξει έναν κεντρικό ρόλο στην αύξηση της δημοφιλίας της Τουρκίας στον Αραβικό κόσμο. Σε μια έρευνα που διενεργήθηκε σε  16 χώρες της Μέσης Ανατολής από το  Τουρκικό Ίδρυμα Οικονομικών και Κοινωνικών Σπουδών, τρεις από τους τέσσερις που συμμετείχαν στην έρευνα  είπαν ότι έβλεπαν κάποια από τις Τουρκικές σειρές.

## Γνωστές Τουρκικές Τηλεοπτικές Σειρές που έχουν προβληθεί στην Ελλάδα

Επίσης η Ελληνική σειρά *Παγιδευμένοι*, που προβλήθηκε το διάστημα 2022 με 2024 στον ΑΝΤ1, βασίζεται στο σενάριο της Τουρκικής σειράς *Yargi*.

## Παραπομπές


Κατηγορία:Τουρκικές τηλεοπτικές σειρές
Νίκος Αλαβάντας

Ο **Νίκος Αλαβάντας** (Κριός Ορεστιάδας, 13 Απριλίου 1959) είναι Έλληνας πρώην διεθνής ποδοσφαιριστής, ο οποίος αγωνιζόταν ως δεξιός πλάγιος αμυντικός, λίμπερο και ενίοτε ως αμυντικός μέσος.

## Καριέρα
### Σε συλλογικό επίπεδο
Το 1975, ο Αλαβάντας πήγε να δοκιμαστεί στις ακαδημίες του ΠΑΟΚ μετά από προτροπή του πατέρα του, ο οποίος ήταν φίλαθλος της ομάδας. Ο παλαίμαχος ποδοσφαιριστής του συλλόγου Λευτέρης Παπαδάκης εντυπωσιάστηκε από την ταχύτητα και φυσική αντοχή του και ενέκρινε την απόκτηση του. Τον Ιανουάριο του 1978 υπέγραψε το πρώτο του συμβόλαιο με τον ΠΑΟΚ, όπου και παρέμεινε για δώδεκα χρόνια, καταγράφοντας συνολικά 240 συμμετοχές στην Α΄ Εθνική με τον *Δικέφαλο του Βορρά*. Ήταν ποδοσφαιριστής που είχε την ευχέρεια να αγωνίζεται σε πολλές θέσεις της αμυντικής και μεσαίας γραμμής της ομάδας, χωρίς να επηρεάζεται η απόδοση του. Κορυφαία του στιγμή υπήρξε η κατάκτηση του Πρωταθλήματος την περίοδο 1984–85, υπό τις οδηγίες του Βάλτερ Σκότσικ και με συμπαίκτες όπως οι Γιώργος Σκαρτάδος, Γιώργος Κωστίκος, Χρήστος Δημόπουλος, Θωμάς Σίγγας και Χάρης Μπανιώτης, μεταξύ άλλων.

Τον Δεκέμβριο του 1989 μεταπήδησε στη νεοφώτιστη τότε στην Α΄ Εθνική Skoda Ξάνθη, με τη φανέλα της οποίας αγωνίστηκε μέχρι το 1992, όταν και σε ηλικία 33 ετών αποσύρθηκε από την ενεργό αγωνιστική δράση.

### Με την Εθνική Ελλάδας
Το ντεμπούτο του με την Εθνική Ελλάδας πραγματοποιήθηκε στις 15 Μαΐου 1983 στην εκτός έδρας φιλική αναμέτρηση με την Ουγγαρία. Με τη γαλανόλευκη φανέλα αγωνίστηκε από το 1983 μέχρι και το 1987, καταγράφοντας συνολικά 31 συμμετοχές.

## Τίτλοι
**[[Π.Α.Ο.Κ. (ποδόσφαιρο ανδρών)|ΠΑΟΚ]]**
* Πρωτάθλημα Ελλάδας: 1984–85

## Παραπομπές


## Εξωτερικοί σύνδεσμοι
*EU-football.info - Ο Νίκος Αλαβάντας με την Εθνική
*Η καριέρα του Νίκου Αλαβάντα στο National Football Teams
*Το προφίλ του Νίκου Αλαβάντα στο transfermarkt

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Εθνικής Ελλάδος
The Last in Line

**The Last in Line** είναι ο τίτλος του δεύτερου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Ιούλιο του 1984 μέσω της δισκογραφικής εταιρείας "Vertigo" στην Ευρώπη και της "Warner" στην Αμερική.

Ο δίσκος έλαβε θετικές κριτικές, συνεχίζοντας στο μουσικό μοτίβο του πρώτου, ιδιαίτερα επιτυχημένου άλμπουμ του συγκροτήματος, "*[[Holy Diver]]*". Το άλμπουμ περιείχε τα επιτυχημένα σινγκλ "*We Rock*" και "*Mystery*", τα οποία έφθασαν στο βρετανικό Top-50 βοηθώντας την εμπορική επιτυχία του άλμπουμ, το οποίο έφθασε σε επίπεδο ασημένιου δίσκου στη Μεγάλη Βρετανία, ανεβαίνοντας στο # 4 του καταλόγου επιτυχιών. Επίσης, μεγάλη ήταν η επιτυχία του δίσκου στην Κεντρική και Βόρεια Ευρώπη, όπου ανέβηκε στο Top-20 των περισσοτέρων χωρών, ενώ έγινε πλατινένιος στις Ηνωμένες Πολιτείες.

Αρκετά τραγούδια του συγκεκριμένου δίσκου παρέμειναν στο set list των ζωντανών εμφανίσεων του συγκροτήματος μέχρι το τέλος της σταδιοδρομίας τους, όπως το "*Egypt (The Chains Are On)*", το "*The Last in Line*" και το κομμάτι με το οποίο ξεκινούσαν ή τελείωναν κατά καιρούς τις συναυλίες τους, "*We Rock*".

## Τραγούδια
1. **We Rock** *(Dio)* - 4:33
2. **The Last in Line** *(Dio, Campbell, Bain)* - 5:46
3. **Breathless** *(Dio, Campbell)* - 4:09
4. **I Speed at Night** *(Dio, Campbell, Bain, Appice)* - 3:26
5. **One Night in the City** *(Dio, Campbell, Bain, Appice)* - 5:14
6. **Evil Eyes** *(Dio)* - 3:38
7. **Mystery** *(Dio, Bain)* - 3:55
8. **Eat Your Heart Out** *(Dio, Campbell, Bain, Appice)* - 3:50
9. **Egypt (The Chains Are On)** *(Dio, Campbell, Bain, Appice)* - 7:01

## Θέσεις τσαρτ

## Βραβεία
***The Last in Line*** *(άλμπουμ)*

* Ηνωμένες Πολιτείες (*RIAA Certification*): Πλατινένιος
* Ηνωμένο Βασίλειο (*BPI Certification*): Ασημένιος

## Μέλη των Dio
Η σύνθεση του συγκροτήματος κατά την ηχογράφηση του "***The Last in Line***" είχε την εξής μορφή:

* **[[Ρόνι Τζέιμς Ντίο]]** - *φωνητικά*
* **[[Βίβιαν Κάμπελ]]** - *κιθάρα*
* **Κλωντ Σνελ** - *πλήκτρα*
* **[[Τζίμι Μπέην]]** - *μπάσο*
* **[[Βίνι Άπις]]** - *τύμπανα*

## Πηγές
* Tapio's Ronnie James Dio Pages: Dio LP Discography
* The Last in Line - Dio | Songs, Reviews, Credits | AllMusic
* Dio - The Last in Line - Encyclopaedia Metallum: The Metal Archives
* ChartArchive - Dio
* Σουηδικά τσαρτ
* Ολλανδικά τσαρτ
* Νορβηγικά τσαρτ
* Αμερικανικά τσαρτ
* Γερμανικά τσαρτ

Κατηγορία:Δισκογραφία των Dio
Κατηγορία:Άλμπουμ του 1984
Sacred Heart

**Sacred Heart** είναι ο τίτλος του τρίτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Αύγουστο του 1985 μέσω της δισκογραφικής εταιρείας "Vertigo" στην Ευρώπη και της "Warner" στην Αμερική.

Ο δίσκος περιείχε την Top-30 επιτυχία "*Rock 'n' Roll Children*" και τα άλλα δύο σινγκλ του ήταν το ομώνυμο κομμάτι και το "*Hungry for Heaven*". Ο δίσκος έγινε χρυσός στις Ηνωμένες Πολιτείες ανεβαίνοντας για δεύτερη συνεχόμενη κυκλοφορία στο Top-30 του Billboard, ενώ έφθασε ως το # 4 στη Μεγάλη Βρετανία. Δύο βίντεο κλιπ γυρίστηκαν για τα τραγούδια "*Hungry for Heaven*" και "*Rock 'n' Roll Children*", λαμβάνοντας αρκετά μεγάλο μεταδόσεων από το τηλεοπτικό δίκτυο "MTV".

Οι κριτικές για το δίσκο ήταν μετριασμένες σε σύγκριση με τα προηγούμενα άλμπουμ του συγκροτήματος, αφού παρουσίασαν μία πιο μελωδική τάση στον ήχο τους με την οποία δε συμφωνούσε ο κιθαρίστας Βίβιαν Κάμπελ, γεγονός που τον οδήγησε σε αποχώρηση μετά την περιοδεία για την προώθηση του άλμπουμ. Η αποχώρηση του Κάμπελ δεν άρεσε στους οπαδούς του συγκροτήματος, κάτι που φάνηκε από το μειωμένο αριθμό πωλήσεων των επόμενων κυκλοφοριών τους.

Το Μάρτιο του 2012, το "*Sacred Heart*" εκδόθηκε σε μορφή διπλού CD μέσω της "Universal", περιλαμβάνοντας τραγούδια τα οποία είχαν κυκλοφορήσει μόνο σε σινγκλ και το ζωντανά ηχογραφημένο EP "*[[Intermission (άλμπουμ)|Intermission]]*".

## Τραγούδια
1. **King of Rock and Roll** *(Dio, Campbell, Bain, Appice)* - 3:49
2. **Sacred Heart** *(Dio, Campbell, Bain, Appice)* - 6:27
3. **Another Life** *(Dio)* - 3:48
4. **Rock 'n' Roll Children** *(Dio)* - 4:32
5. **Hungry for Heaven** *(Dio, Bain)* - 4:10
6. **Like the Beat of a Heart** *(Dio, Bain)* - 4:24
7. **Just Another Day** *(Dio, Campbell)* - 3:23
8. **Fallen Angels** *(Dio, Campbell, Bain, Appice)* - 3:57
9. **Shoot, Shoot** *(Dio, Campbell, Bain, Appice)* - 4:20

## Θέσεις τσαρτ

## Βραβεία
***Sacred Heart*** *(άλμπουμ)*

* Ηνωμένες Πολιτείες (*RIAA Certification*): Χρυσός

## Μέλη των Dio
Η σύνθεση του συγκροτήματος κατά την ηχογράφηση του "***Sacred Heart***" είχε την εξής μορφή:

* **[[Ρόνι Τζέιμς Ντίο]]** - *φωνητικά*
* **[[Βίβιαν Κάμπελ]]** - *κιθάρα*
* **Κλωντ Σνελ** - *πλήκτρα*
* **[[Τζίμι Μπέην]]** - *μπάσο*
* **[[Βίνι Άπις]]** - *τύμπανα*

## Πηγές
* Tapio's Ronnie James Dio Pages: Dio LP Discography
* Sacred Heart - Dio | Songs, Reviews, Credits | AllMusic
* Dio - Sacred Heart - Encyclopaedia Metallum: The Metal Archives
* ChartArchive - Dio
* Σουηδικά τσαρτ
* Ολλανδικά τσαρτ
* Νορβηγικά τσαρτ
* Αυστριακά τσαρτ
* Ελβετικά τσαρτ
* Αμερικανικά τσαρτ
* Γερμανικά τσαρτ

Κατηγορία:Δισκογραφία των Dio
Κατηγορία:Άλμπουμ του 1985
Στρατιωτική ιστορία

μικρογραφία|Αρχαία Αιγυπτιακή τοιχογραφία, απεικονίζοντας τον Φαραώ Ραμσή Β' στο πεδίο της μάχης
Η **στρατιωτική ιστορία** είναι επιστημονικό πεδίο των ανθρωπιστικών σπουδών, το οποίο εντάσσεται στο ευρύτερο πλαίσιο της επιστήμης της ιστορίας. Καταγράφει τις ένοπλες συγκρούσεις που εκδηλώθηκαν στην πορεία της ανθρωπότητας και διερευνά τις επιπτώσεις τους στις κοινωνίες, στους πολιτισμούς και στην οικονομία, καθώς και τις μεταβολές που επέφεραν στις διεθνείς σχέσεις.

Οι ακαδημαϊκοί και επαγγελματίες ιστορικοί της στρατιωτικής ιστορίας συνήθως εστιάζουν το ενδιαφέρον τους στα πολεμικά συμβάντα που είχαν σημαντικό αντίκτυπο για τις εμπλεκόμενες κοινωνίες, όπως και στα επακόλουθα και στις συνέπειες των συγκρούσεων. Οι ερασιτέχνες ιστορικοί και οι χομπίστες, αντίθετα, συχνά προσανατολίζονται στις λεπτομέρειες των μαχών, του εξοπλισμού και των στολών που χρησιμοποιήθηκαν.

Τα κύρια θέματα μελέτης της στρατιωτικής ιστορίας είναι οι αιτίες των πολέμων, το κοινωνικό και πολιτισμικό υπόβαθρό τους, τα στρατιωτικά δόγματα κάθε πλευράς, ζητήματα εφοδιασμού, ηγεσίας, τεχνολογίας. Επίσης, εξετάζει τη στρατηγική και την τακτική των ένοπλων συγκρούσεων, τόσο από τη σκοπιά της εφαρμογής τους, όσο και το πώς αλλάζουν με την πάροδο του χρόνου. Από την άλλη πλευρά, η λεγόμενη «Δίκαιη θεωρία του πολέμου» διερευνά τις ηθικές διαστάσεις του και επιδιώκει τον περιορισμό των καταστροφών που προκαλεί ο πόλεμος, μέσα από τη διαμόρφωση ενός κατάλληλου δόγματος στρατιωτικής δεοντολογίας.

## Εξωτερικοί σύνδεσμοι

* «Εκδόσεις. Εκδοτικό έργο». Γενικό Επιτελείο Στρατού - Διεύθυνση Ιστορίας Στρατού. Ανακτήθηκε στις 28.11.2016.
* Υπηρεσία Ιστορίας Ναυτικού. Πολεμικό Ναυτικό. Ανακτήθηκε στις 28.11.2016.
* Περιοδικό ''International Bibliography of Military History'' (IBMH, 1978-2015), της International Commission of Military History (ICMH). *Brill Online Books and Journals.* Ανακτήθηκε στις 28.11.2016.
* Περιοδικό ''International Journal of Military History and Historiography'' (2016–, συνέχ. του *IBMH*), της ICMH, *Brill Online Books and Journals.* Ανακτήθηκε στις 28.11.2016.
* H-War («scholarly discussion of world military history»). *Michigan State University,  History Department.* Ανακτήθηκε στις 28.11.2016.
* The Society for Military History (ΗΠΑ). Ανακτήθηκε στις 28.11.2016.

Κατηγορία:Ιστορία
Κατηγορία:Ιστορία ανά θέμα
*
Κατηγορία:Τομείς της ιστορίας
Ιστορία
Φεμιναζισμός

Ο **φεμιναζισμός** είναι λέξη που χρησιμοποιείται για να επικρίνει το φεμινιστικό κίνημα ή τα μέλη του. Το όνομα δημιουργήθηκε από τους Αμερικανούς οικοδεσπότες παρουσιάσεων-συζητήσεων Μπομπ Μπλακ και Ρας Λίμπο. Ο Μπλακ, αναρχικός και φιλελεύθερος, έγραψε ένα δοκίμιο το 1983 που ονομαζόταν «Ο Φεμινισμός ως Φασισμός». 

## Δείτε επίσης
* Ναζισμός
* Σεξισμός

## Παραπομπές


## Εξωτερικοί σύνδεσμοι

* Διαδικτυακό λεξικό

Κατηγορία:Πολιτική ορολογία
Κατηγορία:Φεμινισμός και κοινωνία
Κατηγορία:Φράσεις επινοημένες στη δεκαετία του 1990
Κατηγορία:Φασισμός
Κατηγορία:Πολιτικοί νεολογισμοί
Μελέτης Κανιάρης

Ο **Μελέτης Κανιάρης** (Καλλιθέα Βοιωτίας, 1915 - 19 Απριλίου 2007) ήταν Έλληνας αντιστασιακός και βουλευτής με την ΕΔΑ.

## Νεανικά χρόνια και διώξεις
Ο Μελέτης Κανιάρης γεννήθηκε στην Καλλιθέα Βοιωτίας το 1915. Καταγόταν από αγροτική οικογένεια και είχε άλλα 6 αδέρφια. Γονείς του ήταν ο Αθανάσιος και η Ασήμω Κανιάρη. Ολοκλήρωσε το Γυμνάσιο στη Θήβα και σπούδασε Νομική Σχολή του Πανεπιστημίου Αθηνών. Από τα μαθητικά του χρόνια οργανώθηκε σε αριστερές οργανώσεις και στην ΟΚΝΕ. Έλαβε μέρος σε αγροτικές κινητοποιήσεις, με αποτέλεσμα να δικαστεί και να φυλακιστεί για τη δράση του.

## Κατοχή - Αντίσταση - Εξορία
Οργανώθηκε στο ΚΚΕ το 1941 και ανέλαβε να οργανώσει το ΕΑΜ στην ευρύτερη περιοχή της ανατολικής και βόρειας Θήβας. Το 1944 εξελέγη επικεφαλής του επαρχιακού συμβουλίου και το 1947 συνελήφθη και εξορίστηκε στην Ικαρία. Μετά την απελευθέρωσή του εργάστηκε στο ΕΑΜ της Αθήνας και το 1948 πιάστηκε και εκτοπίστηκε ξανά, αυτή τη φορά στη Λήμνο και την επόμενη χρονιά στη Μακρόνησο και στον Άγιο Ευστράτιο. Απελευθερώθηκε από την εξορία τον Φεβρουάριο του 1957, συνδέθηκε με την ΚΟΑ Αθήνας και εντάχθηκε στην ΕΔΑ, όπου εργάστηκε στον κομματικό μηχανισμό της.

## Πολιτική σταδιοδρομία
Εξελέγη βουλευτής με την ΕΔΑ στο νομό Βοιωτίας στις εκλογές του 1958. Με την εγκαθίδρυση της χούντας κατάφερε να διαφύγει τη σύλληψη και κατέφυγε στο εξωτερικό, από όπου οργάνωσε τον αγώνα για την αποτίναξη του χουντικού καθεστώτος. Μετά την πτώση της χούντας επέστρεψε στην Ελλάδα.

Εξελέγη μέλος της κεντρικής επιτροπής του ΚΚΕ από το 9ο συνέδριο του κόμματος και επενεξελέγη στα επόμενα συνέδρια. Παρέμεινε ενεργός μέχρι και το 13ο Συνέδριο του ΚΚΕ. 

Πέθανε στην Αθήνα στις 19 Απριλίου 2007 και κηδεύτηκε από το νεκροταφείο Καισαριανής με πολιτική κηδεία.

## Πηγές
* Άρθρο στην εφημερίδα "Ριζοσπάστης" για το θάνατό του, 20/4/2007.

Κατηγορία:Έλληνες κομμουνιστές
Κατηγορία:Βουλευτές Βοιωτίας
Κατηγορία:Βουλευτές εκλεγμένοι με την ΕΔΑ
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 12/2013
Κατηγορία:Μέλη του ΕΑΜ
Dream Evil

**Dream Evil** είναι ο τίτλος του τέταρτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Ιούλιο του 1987 μέσω της δισκογραφικής εταιρείας "Warner".

Ο δίσκος έλαβε μέτριες κριτικές και ήταν το πρώτο τους άλμπουμ το οποίο δεν έγινε χρυσό στις Ηνωμένες Πολιτείες, όπου ανέβηκε ως το # 43. Στη Μεγάλη Βρετανία, ήταν το τρίτο και τελευταίο Top-10 άλμπουμ του συγκροτήματος ενώ ανέβηκε στο Top-20 των περισσότερων ευρωπαϊκών χωρών.

Αυτό ήταν το πρώτο άλμπουμ των Dio με τον κιθαρίστα Γκρεγκ Γκόλντι στη σύνθεση τους, ενώ μετά την περιοδεία για την προώθηση του αποχώρησε από το συγκρότημα ο κιμπορντίστας Κλωντ Σνελ, ο ντράμερ Βίνι Άπις και ο μπασίστας Τζίμι Μπέην.

## Τραγούδια
1. **Night People** *(Dio, Goldy, Bain, Appice, Schnell)* - 4:06
2. **Dream Evil** *(Dio, Goldy)* - 4:26
3. **Sunset Superman** *(Dio, Goldy, Bain, Appice, Schnell)* - 5:45
4. **All the Fools Sailed Away** *(Dio, Goldy)* - 7:10
5. **Naked in the Rain** *(Dio)* - 5:09
6. **Overlove** *(Dio, Goldy, Appice)* - 3:49
7. **I Could Have Been a Dreamer** *(Dio, Goldy)* - 4:42
8. **Faces in the Window** *(Dio, Goldy, Bain, Appice, Schnell)* - 3:53
9. **When a Woman Cries** *(Dio, Goldy, Bain, Appice, Schnell)* - 4:43

## Θέσεις τσαρτ

## Μέλη των Dio
Η σύνθεση του συγκροτήματος κατά την ηχογράφηση του "***Dream Evil***" είχε την εξής μορφή:

* **[[Ρόνι Τζέιμς Ντίο]]** - *φωνητικά*
* **Γκρεγκ Γκόλντι** - *κιθάρα*
* **Κλωντ Σνελ** - *πλήκτρα*
* **[[Τζίμι Μπέην]]** - *μπάσο*
* **[[Βίνι Άπις]]** - *τύμπανα*

## Πηγές
* Tapio's Ronnie James Dio Pages: Dio LP Discography
* Dream Evil - Dio | Songs, Reviews, Credits | AllMusic
* Dio - Dream Evil - Encyclopaedia Metallum: The Metal Archives
* ChartArchive - Dio
* Σουηδικά τσαρτ
* Ολλανδικά τσαρτ
* Νορβηγικά τσαρτ
* Αυστριακά τσαρτ
* Ελβετικά τσαρτ
* Αμερικανικά τσαρτ
* Γερμανικά τσαρτ

Κατηγορία:Δισκογραφία των Dio
Κατηγορία:Άλμπουμ του 1987
Καμπουλιστάν

thumb|250px|right|Χάρτης του Βασιλείου της Καμπούλ
Το **Καμπουλιστάν** είναι ιστορική περιοχή, η σημερινή επαρχία Καμπούλ του Αφγανιστάν. Περιλαμβάνει το έδαφος ώς την Πεσαβάρ του Πακιστάν. Ιστορικώς, νοτίως του Καμπουλιστάν, η περιοχή ονομαζόταν Αφγανιστάν (που κατόπιν επεκτάθηκε ως γεωγραφικός όρος), και στα βορειοδυτικά, Χορασάν.

Οι Ευρωπαίοι συγγραφείς κατά την περίοδο μεταξύ 18ου και 20ου αιώνα αναφέροντο κάποιες φορές στην Αυτοκρατορία των Ντουράνι ως Βασίλειο της Καμπούλ.  

Οι αρχικοί κυβερνήτες του Καμπουλιστάν ήταν οι Σαχίγια της Καμπούλ, που κυβέρνησαν την περιοχή μεταξύ 565-879 μ.Χ. Είχαν χτίσει ένα αμυντικό τείχος γύρω από την πόλη της Καμπούλ για να την προστατεύσουν από εισβολείς, αλλά παρ'όλα αυτά, κατακτήθηκαν από τους Σαφαρίδες της Ζαράντζ. Τα ερείπια των τειχών είναι ακόμα ορατά πάνω από τα βουνά που περιβάλλουν την πόλη της Καμπούλ.

Κατηγορία:Ιστορικές περιοχές του Αφγανιστάν
Κατηγορία:Ιστορικές περιοχές του Πακιστάν